Lausunto nro 9/2002 yhteisen maatalouspolitiikan rahoituksesta



Virallinen lehti nro C 285 , 21/11/2002 s. 0001 - 0003



Lausunto nro 9/2002 yhteisen maatalouspolitiikan rahoituksesta (annettu EY:n perustamissopimuksen 248 artiklan 4 kohdan 2 alakohdan nojalla) (2002/C 285/01) PERUSTELUT Komissio päättää Euroopan maatalouden ohjaus- ja tukirahaston tilien tarkastamis- ja hyväksymismenettelyn yhteydessä, ovatko yhteisen maatalouspolitiikan täytäntöönpanoon liittyvät jäsenvaltioiden maksajavirastojen menot sovellettavien asetusten mukaisia ja voidaanko ne lopullisesti suorittaa Euroopan yhteisöjen talousarviosta, vai onko menot jätettävä hyväksymättä. Tällä hetkellä päätös hyväksymättä jättämisestä voidaan tehdä ainoastaan sellaisten menojen osalta, jotka ovat aiheutuneet 24 kuukauden kuluessa ennen komission asianosaiselle jäsenvaltiolle toimittamaa tiedoksiantoa menoihin liittyvistä sääntöjenvastaisuuksista. Tilintarkastustuomioistuin on huomauttanut kahden vuoden määräajan olevan epärealistisen lyhyt (esimerkiksi komission tilien tarkastamisesta ja hyväksymisestä vastaava yksikkö tutkii kaikki menot kolmen vuoden jaksoissa). Komissio esittää taannehtivan ajanjakson pidentämistä kahdesta kolmeen vuoteen. Oheinen lausunto tukee kyseistä ehdotusta eikä sisällä muutosehdotuksia. EUROOPAN YHTEISÖJEN TILINTARKASTUSTUOMIOISTUIN, joka ottaa huomioon Euroopan yhteisön perustamissopimuksen ja erityisesti sen 248 artiklan 4 kohdan ja 279 artiklan, ottaa huomioon Euroopan yhteisöjen yleiseen talousarvioon sovellettavan varainhoitoasetuksen(1), sellaisena kuin se on muutettuna 13 päivänä joulukuuta 1999 annetulla neuvoston asetuksella (EY, EHTY, Euratom) N:o 2673/1999(2), ja erityisesti sen 4 artiklan, 19 artiklan 6 kohdan ja 102 artiklan 3 kohdan, ottaa huomioon ehdotuksen neuvoston asetukseksi yhteisen maatalouspolitiikan rahoituksesta annetun neuvoston asetuksen (EY) N:o 1258/1999 muuttamisesta(3), ottaa huomioon komission tilintarkastustuomioistuimelle 11 päivänä kesäkuuta 2002 esittämän, kyseistä ehdotusta koskevan lausuntopyynnön, ON ANTANUT SEURAAVAN LAUSUNNON: Tilintarkastustuomioistuin suhtautuu myönteisesti komission ehdotukseen, joka koskee yhteisen maatalouspolitiikan rahoituksesta annetun neuvoston asetuksen muuttamista siten, että menoihin tehtäviä korjauksia koskevaa määräaikaa, joka edeltää komission asianosaiselle jäsenvaltiolle toimittamaa tarkastusten tuloksia koskevaa kirjallista tiedonantoa, pidennetään 24 kuukaudesta 36 kuukauteen. Uudistettua tilien tarkastamis- ja hyväksymismenettelyä koskevasta arvioinnista antamassaan erityiskertomuksessa nro 22/2000 (ks. kohta 89)(4) tilintarkastustuomioistuin korosti 24 kuukauden säännön kielteistä vaikutusta korjausten kokonaismäärään. Ehdotettu muutos vähentää riskiä, että jäsenvaltioiden järjestelmissä havaitut puutteellisuudet jäisivät ilman seuraamuksia vain siksi, että komissio ei ole kyennyt kattamaan kaikkia menoaloja kahden vuoden jakson kuluessa. Itse asiassa 36 kuukauden määräaika soveltuu paremmin komission nykyisiin mahdollisuuksiin tarkastaa kaikki menot jaksoittain. On tärkeää, että komissio ilmoittaa jäsenvaltioille havainnoistaan oikea-aikaisesti - valitettavasti näin ei ole kuitenkaan aina tapahtunut (ks. vuosikertomus varainhoitovuodelta 2000, kohta 2.58(5)). Tilintarkastustuomioistuimella ei ole muutosehdotuksia komission tekstiin. Oheisesta taulukosta käy ilmi komission muutosehdotus sekä syy, miksi tilintarkastustuomioistuin tukee sitä. Tilintarkastustuomioistuin on hyväksynyt tämän lausunnon Luxemburgissa 25. ja 26. syyskuuta 2002 pitämässään kokouksessa. Tilintarkastustuomioistuimen puolesta Juan Manuel Fabra Vallés Presidentti (1) EYVL L 356, 31.12.1977, s. 1. (2) EYVL L 326, 18.12.1999, s. 1. (3) Komission asiakirja, viitenumero 2002/0125 (CNS) - KOM(2000) 293 lopullinen. (4) EYVL C 69, 2.3.2001, s. 23. (5) EYVL C 359, 15.12.2001, s. 77. LIITE >TAULUKON PAIKKA>